PD Zanatlija

Omanovac-Brezovo polje-Strmac - Odgađa se za 10. i 11.09.2021.g.
2021-07-16 08:00 - 2021-07-17 17:00 (Europe/Zagreb)
http://www.pd-zanatlija.hr/wp-content/uploads/2021/05/Omanovac.mp4
Omanovac – slavonska terasa
Polazak je 16. 7. 2021. s parkirališta iz Interspara u 17h. Voze 2 kombija, očekivani dolazak u PD Omanovac je oko 20h.
Polaznici će se po dogovoru smjestiti u namještene dvokrevetne ili četverokrevetne sobe.
U Domu se može kupiti jelo i piće, a prije odlaska na počinak može se uživati u dobrom društvu i posebno lijepom zalasku sunca.
Ujutro, 17.7.2021., na hodnju se polazi u 7:00 sati. Ide se trasom SPP-a: Omanovac, Puzavac, Čiča Matina Koliba, Velika Poljana, Kamenac, Đurinac, Brezovo polje, PK Strmac. Staza većinom ide šumom, ali se ipak treba pripremiti na ljetne vremenske uvjete (ponijeti dovoljno vode, zaštitu od sunca).
Prije izleta svakako treba provjeriti vremensku prognozu i pripremiti se za najavljene uvjete. Očekivano trajanje hodnje je oko 8 sati. U planinarskoj kući Strmac u dogovoru s vodičem možete naručiti kuhani obrok. Tu nas čeka kombi koji nas nakon kratkog odmora vozi nazad u Osijek.
Cijena izleta je 260kn, u cijenu su uključeni prijevoz, noćenje i topli obrok.
Prijava i uplate su kod vodiča, Ivana Šaravanje, utorkom u 19:30 u prostorijama društva ili na telefon 0977311572.
UPUTE IZLETNICIMA
Potrebna oprema: gojzerice, štapovi, odjeća primjerena vremenskoj prognozi, 3 litre vode i hrana iz ruksaka.
NAPOMENA: Tijekom izleta sudionik izleta treba:
• skrbiti se o svojoj sigurnosti i sigurnosti drugih planinara,
• postupati prema uputama glavnog vodiča,
• ponašati se u skladu s načelima planinarske etike,
• čuvati ugled planinarske udruge,
• poštivati propisane epidemiološke mjere
Svaki sudionik svojim pristupanjem izletu potvrđuje da je upoznat sa uvjetima izleta te da ispunjava zdravstvene, fizičke i tehničke uvjete za sigurno sudjelovanje na izletu, da izletu pristupa na vlastitu odgovornost, da ima plaćenu članarinu Društvu, te da će se pridržavati plana izleta, uputa i odluka Glavnog vodiča. Nije dozvoljeno uznemiravanje životinja, branje biljaka, te bacanje otpada po okolišu. Tijekom izleta sudionik je odgovoran Glavnom vodiču. Glavni vodič ne snosi odgovornost za osobu koja se samovoljno udalji od vođene skupine, bez njegova znanja ili protivno njegovoj uputi.
Vodič:
Ivan Šaravanja
Pratite nas i lajkajte
